

ที่ มท ๐๘16.3/ ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

มีนาคม ๒๕65

เรื่อง โครงการส่งเสริมการแข่งขันนักเรียนด้านคณิตศาสตร์และวิทยาศาสตร์ ระดับประถมศึกษาและระดับมัธยมศึกษา   
ในเวทีการแข่งขันระดับนานาชาติ ประจำปี พ.ศ. ๒๕๖๕

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานคณะกรรมการการศึกษาขั้นพื้นฐาน ด่วนที่สุด

ที่ ศธ 04008/ว 366 ลงวันที่ 24 กุมภาพันธ์ 2565 จำนวน 1 ฉบับ

ด้วยกรมส่งเสริมการปกครองท้องถิ่นได้รับแจ้งจากสำนักงานคณะกรรมการการศึกษาขั้นพื้นฐานว่าได้ดำเนินโครงการส่งเสริมการแข่งขันนักเรียนด้านคณิตศาสตร์และวิทยาศาสตร์ ระดับประถมศึกษาและระดับมัธยมศึกษา ในเวทีการแข่งขันระดับนานาชาติประจำปี พ.ศ. ๒๕๖๕ เพื่อเปิดโอกาสให้นักเรียนได้พัฒนาความสามารถทางวิชาการอย่างเต็มตามศักยภาพ โดยได้กำหนดปฏิทินการจัดกิจกรรมพัฒนาความสามารถ  
ทางวิชาการผู้เรียนผ่านกระบวนการแข่งขันทางวิชาการระดับนานาชาติ ประจำปี พ.ศ. ๒๕๖๕ รายละเอียด ดังนี้

รอบแรก ระดับเขตพื้นที่การศึกษา กำหนดสอบในวันอาทิตย์ที่ ๒๔ เมษายน ๒๕๖๕

รอบสอง ระดับประเทศ กำหนดสอบในวันอาทิตย์ที่ ๒๙ พฤษภาคม ๒๕๖๕

เพื่อเป็นการส่งเสริมนักเรียนในสังกัดองค์กรปกครองส่วนท้องถิ่นให้ได้พัฒนาความสามารถทางวิชาการอย่างเต็มตามศักยภาพ ขอความร่วมมือจังหวัดแจ้งองค์กรปกครองส่วนท้องถิ่นประชาสัมพันธ์  
ให้สถานศึกษาในสังกัดคัดเลือกนักเรียนสมัครเข้าร่วมการแข่งขันดังกล่าว ทางเว็บไซต์ www.obecimso.net รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณาดำเนินการ

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-9021-3 ต่อ 203 โทรสาร ต่อ 218

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวเอมอร เสือจร โทร. 081-848-7637

QR Code สิ่งที่ส่งมาด้วย



https://bit.ly/3pOIZeK